wannaphong/clean_thaiwikipedia huggingface dataset:
# มาซาฮิโระ ฮิงาชิเดะ
มาซาฮิโระ ฮิงาชิเดะ  เป็นนักแสดงและนายแบบชาวญี่ปุ่น ในปี ค.ศ. 2012 เขาเปิดตัวในฐานะนักแสดงในเรื่อง เดอะคิริชิมะธิง

 ผลงานการแสดง 

 ภาพยนตร์ 
 ปี ค.ศ. เรื่อง บทบาท หมายเหตุ อ้างอิง 2012 เดอะคิริชิมะธิง  ฮิโรกิ คิคุจิ   2013 ทุกอย่างเริ่มต้นเมื่อฉันพบคุณ  ทาคูมิ สึมูระ  สตอรี 2: "ความสัมพันธ์ทางไกล" 2014 โครว์สเอ็ดพลอด  คาเซโอะ คาบุรางิ  บทบาทนำ บลูสปริงไรด์  โค มาบุจิ  บทบาทนำ 0.5 มม.  เสมียนคาราโอเกะ  Pปรสิต: ตอนที่ 1  ฮิเดโอะ ชิมาดะ   2015 ปรสิต: ตอนที่ 2  ฮิเดโอะ ชิมาดะ  โกนินซากะ  ฮายาโตะ ฮิซามัตสึ  บทบาทนำ  2016 ครีปปี  โนกามิ  โมนิแอคฮีโร่  ฮิเดโตชิ นาคัตสึ  บทบาทนำ เดธโน้ต: จุดประกายโลกใหม่  สึคุรุ มิชิมะ บทนำ ซาโตชิ: การเคลื่อนไหวเพื่อวันพรุ่งนี้  โยชิฮารุ ฮาบุ  พรุ่งนี้ของฉัน เมื่อวานของคุณ  โชอิจิ อุเอยามะ   2017 เซกิงาฮาระ  โคบายากาวะ ฮิเดอากิ  ก่อนที่เราจะหายไป  บาทหลวง  ลางสังหรณ์  ชิโร่ มาคาเบะ  บทบาทนำ  2018  อาซาโกะ I & II  บาคุและเรียวเฮ บทนำ ดอกเบญจมาศและกิโยติน  เท็ตสึ นาคาฮามะ  บทบาทนำ โอเวอร์ไดร์ฟ  อัตสึฮิโระ ฮิยามะ บทบาทนำ พังค์ ซามูไร เฉือน  คุโรเอะ นาโอฮิโตะ  ของเก่า  โยชิโอะ ทานากะ   2019 ดอะคอนฟิเดนซ์แมนเจพี: เดอะมูฟวี  โบคุจัง   2020 เดอะคอนฟิเดนซ์แมนเจพี: เอพิโซดออฟเดอะปรินเซส  โบคุจัง  มิชิมะ: การโต้วาทีครั้งสุดท้าย  เนวิเกเตอร์  ภาพยนตร์สารคดี โอรา โอรา ไปคนเดียว  ชูโซ  ภรรยาของสายลับ  ยาสุฮารุ สึโมริ    2021 บลู  คาซึกิ โอกาวะ  เดอะซาวด์ออฟแกรส  คาซึโอะ คูโด  บทนำ เราไม่สามารถเป็นผู้ใหญ่ได้  เคนตะ เซกิกุจิ    2022 เดอะแพส: วันสุดท้ายของซามูไร  โทคุกาวะ โยชิโนบุ   เดอะคอนฟิเดนซ์แมนเจพี: เอพิโซดออฟเดอะฮีโร่  โบคุจัง    เท็นโจ โนะ ฮานะ  ทัตสึจิ มิโยชิ  บทนำ 2023  ลูกโป่งติดกับดัก  เคนจิ  แสดงนำ  ฟุคุดะมุระ จิเก็น    2023  วินนี่  อิซามุ คาเนโกะ  บทบาทนำ 

thumb|พิธีเปิดเทศกาลภาพยนตร์นานาชาติโตเกียว 2016
# โครงการเรือตัดน้ำแข็ง 22220
+

โครงการเรือตัดน้ำแข็ง 22220  หรือ โครงการ 22220  หรือที่รู้จักในชื่อเรียกตามประเภทของขนาดในภาษารัสเซียว่า LK-60Ya การกำหนดชุดของขนาดประเภท "LK-60Ya"  มาจากคำในภาษารัสเซีย สำหรับคำว่า "เรือตัดน้ำแข็ง"  ที่มีกำลังขับเคลื่อน (60 เมกะวัตต์) และ ตัวอักษรตัวแรกของคำในภาษารัสเซียสำหรับคำว่า "นิวเคลียร์"  เป็นโครงการพัฒนาเรือตัดน้ำแข็งพลังงานนิวเคลียร์ของรัสเซีย เรือนำของชั้นนี้คือ อาร์กติกา ได้รับการส่งมอบในปี ค.ศ. 2020 และพัฒนาจนนำหน้าชุดของเรือตัดน้ำแข็งพลังงานนิวเคลียร์ที่สหภาพโซเวียตเคยสร้างไว้ ซึ่งเป็นเรือตัดน้ำแข็งขนาดใหญ่และทรงพลังที่สุดในโลก

 เรือตัดน้ำแข็งโครงการ 22220 จำนวน 3 ลำ (อาร์กติกา, ซีบีร์ และ ยูรัล) ได้เปิดให้บริการแล้ว ส่วนลำที่สี่ (ยาคุติยา) ได้มีการเปิดตัวไปแล้ว และลำที่ห้า (ชูคอตคา) ถูกปล่อยลงที่อู่ต่อเรือบอลติกในเซนต์ปีเตอร์สเบิร์ก และลำที่ 6 และ 7 ถูกวางแผนไว้

 หมายเหตุ
# Polycitor
Polycitor เป็นสกุลของยูโรคอร์ดาตาที่อยู่ในวงศ์ Polycitoridae

สกุลนี้พบว่ามีการกระจายทั่วโลก

สปีชีส์ในสกุลนี้ ได้แก่:

Polycitor adriaticus 
Polycitor africanus 
Polycitor annulus 
Polycitor aurantiacus 
Polycitor calamus 
Polycitor cerasus 
Polycitor circes 
Polycitor clava 
Polycitor columna 
Polycitor crypticus 
Polycitor crystallinus 
Polycitor cuneatus 
Polycitor emergens 
Polycitor epicolon 
Polycitor giganteus 
Polycitor glareosus 
Polycitor luderitzi 
Polycitor nitidus 
Polycitor nubilus 
Polycitor obeliscus 
Polycitor porrecta 
Polycitor profundus 
Polycitor proliferus 
Polycitor protectans 
Polycitor psammophorus 
Polycitor searli 
Polycitor spirifer 
Polycitor subarborensis 
Polycitor torensis 
Polycitor translucidus 
Polycitor violaceus
# โตฟีงา วาเอวาลู ฟาลานี
เซอร์ โตฟีงา วาเอวาลู ฟาลานี   เป็นชาวตูวาลู ซึ่งดำรงตำแหน่งผู้สำเร็จราชการตูวาลู ตั้งแต่ปี 2021 และเป็นประธานคริสตจักรแห่งตูวาลู ตั้งแต่ปี 2008  ในฐานะประธานคริสตจักร เขาได้เป็นตัวแทนของคริสตจักรในการประชุมของคณะกรรมการกลาง สภาคริสตจักรโลก ในปี 2009  และ 2011
# วัดเกาะใหญ่ (จังหวัดสงขลา)
วัดเกาะใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะใหญ่ อำเภอกระแสสินธุ์ จังหวัดสงขลา มี เนื้อที่ประมาณ 19 ไร่ ทิศเหนือติดที่ดินสาธารณะ ทิศใต้ติดกับบ้านเรือนราษฎร ทิศตะวันออกติดกับถนนสาธารณะและทิศตะวันตกติดที่ดินสาธารณะ

วัดเกาะใหญ่ตั้งวัดเมื่อ พ.ศ. 2396 ได้รับพระราชทานวิสุงคามสีมาเมื่อ พ.ศ. 2400 ไม่ปรากฎนามผู้สร้าง

วัดเกาะใหญ่ตั้งอยู่บนเนินดินสูง ด้านหลังและด้านข้างของวัดเป็นภูเขาลูกเล็ก ๆ โดยมีอุโบสถตั้งอยู่สูงกว่าอาคารอื่น ๆ อาคารเสนาสนะประกอบด้วยอุโบสถ ศาลาโรงธรรม (ศาลาการเปรียญ) ศาลาบำเพ็ญกุศล โรงครัว และกุฎิสงฆ์

อุโบสถของวัดหันหน้าไปทางทิศตะวันออก ไม่มีกำแพงแก้ว เป็นอุโบสถอาคารโถงมีผนังเฉพาะด้านสกัดหลังที่ประดิษฐานพระพุทธรูป ในแนวเสาร่วมในยกระดับให้สูงกว่าตรงส่วนที่เป็นระเบียง ประมาณ 0.20 เมตร ด้านหน้าและด้านข้างอุโบสถมีบันได ตรงส่วนฐานทำฐานทำเป็นชั้นหน้ากระดานเรียบ ตัวอาคารทำช่องเปิดเป็นวงโค้งตามแนวเสาพาไลเพื่อรับชั้นหลังคาปีกนก ส่วนหน้าบันเป็นแบบก่ออิฐทึบฉาบปูนเรียบ ไม่มีเครื่องลำยอง
# Trididemnum
Trididemnum เป็นสกุลของยูโรคอร์ดาตาที่อยู่ในวงศ์ Didemnidae

สกุลนี้พบว่ามีการกระจายทั่วโลก

สปีชีส์ในสกุลนี้ ได้แก่:

Trididemnum alexi 
Trididemnum alleni 
Trididemnum amiculum 
Trididemnum areolatum 
Trididemnum auriculatum 
Trididemnum banneri 
Trididemnum caelatum 
Trididemnum cerebriforme 
Trididemnum cereum 
Trididemnum clinides 
Trididemnum cristatum 
Trididemnum cyanophorum 
Trididemnum cyclops 
Trididemnum delesseriae 
Trididemnum discrepans 
Trididemnum dispersum 
Trididemnum erythraeum 
Trididemnum farrago 
Trididemnum fetia 
Trididemnum grandistellatum 
Trididemnum granosum 
Trididemnum hians 
Trididemnum inarmatum 
Trididemnum lanugineum 
Trididemnum lapidosum 
Trididemnum maragogi 
Trididemnum maratuae 
Trididemnum marmoratum 
Trididemnum mellitum 
Trididemnum meridionale 
Trididemnum microzoa 
Trididemnum miniatum 
Trididemnum natalense 
Trididemnum nebula 
Trididemnum nobile 
Trididemnum nubilum 
Trididemnum nubis 
Trididemnum opacum 
Trididemnum orbiculatum 
Trididemnum palmae 
Trididemnum paraclinides 
Trididemnum paracyclops 
Trididemnum pedunculatum 
Trididemnum pigmentatum 
Trididemnum planum 
Trididemnum polyorchis 
Trididemnum poma 
Trididemnum profundum 
Trididemnum propinquum 
Trididemnum pseudodiplosoma 
Trididemnum pusillum 
Trididemnum reticulatum 
Trididemnum rocasensis 
Trididemnum roseum 
Trididemnum sansibaricum 
Trididemnum savignii 
Trididemnum shawi 
Trididemnum sibogae 
Trididemnum sluiteri 
Trididemnum solidum 
Trididemnum spiculatum 
Trididemnum spongia 
Trididemnum spumosum 
Trididemnum strangulatum 
Trididemnum strigosum 
Trididemnum tectum 
Trididemnum tenerum 
Trididemnum thetidis 
Trididemnum titanium 
Trididemnum tomarahi 
Trididemnum translucidum 
Trididemnum vahaereere 
Trididemnum vermiforme 
Trididemnum vostoki
# ล่าเถียว
ล่าเถียว  เป็นขนมยอดนิยมของจีน ทำจากแป้งสาลีและพริก โดยผสมแป้งเข้ากับพริก เกลือ น้ำตาล น้ำ สีผสมอาหาร และอื่น ๆ แล้วอัดรีดด้วยอุณหภูมิสูง ก่อนผสมพริกและเครื่องปรุงอย่างอื่น ซึ่งรวมถึงสารกันเสีย กระบวนการผลิตขนมนี้ก่อให้เกิดความเสี่ยงบางประการ โดยเฉพาะในเรื่องคุณภาพของน้ำมันที่ใช้ สารเติมแต่งอาหารที่ใช้ เช่น ชาดลิ้นจี่ และอนามัยในการปรุง

ล่าเถียวเดิมเรียก "เมี่ยนจิน" (麵筋) กำเนิดขึ้นในอำเภอผิงเจียง มณฑลหูหนาน ซึ่งเป็นพื้นที่ที่มีประวัติการผลิตซอสแห้ง ซอสเผ็ด และเต้าเจี้ยวเผ็ด อันเป็นอุตสาหกรรมสำคัญของผิงเจียง จุดกำเนิดของล่าเถียวอยู่ใน ค.ศ. 1998 ซึ่งเป็นช่วงที่มีอุทกภัยในหูหนาน ทำให้ขาดแคลนผลิตผลทางเกษตรกรรม และทำให้เต้าเจี้ยว วัตถุดิบหลักในอุตสาหกรรมผลิตซอส มีการผลิตลดลงอย่างยิ่ง ส่งผลโดยตรงถึงการผลิตซอสแห้ง ชาวนาบางตระกูลจึงนำแป้งสาลีมาใช้แทนแป้งเต้าหู้ โดยนำแป้งนั้นมาบดอัด แล้วผสมพริก พริกไทย ขมิ้น น้ำตาล เกลือ น้ำมันพืช และอื่น ๆ จึงเกิดเป็นล่าเถียว ต่อมาใน ค.ศ. 1990 ล่าเถียวได้รับการเปิดตัวสู่สาธารณชนและกลายเป็นที่นิยมอย่างรวดเร็วทั่วทั้งจีน แรกเริ่มวางขายในร้านเล็ก ๆ ก่อนขยายไปยังห้างสรรพสินค้าThe true in China–Latiao: the memory in the younger generations, shirley351,21/01/2017.

ล่าเถียวเป็นที่นิยมถึงกับก่อให้เกิดคำติดปากหลายคำในหมู่ชาวจีน เช่น "กินล่าเถียวอันเดียวก็ทำให้อารมณ์เย็นลงได้" อย่างไรก็ดี กระบวนการผลิตล่าเถียวนั้นเป็นปัญหามาตลอด ใน ค.ศ. 2019 ซีซีทีวีของจีนเปิดเผยผลการตรวจสอบว่า ล่าเถียวที่ผลิตในไคเฟิง หูหนาน ปนเปื้อนฝุ่นและจาระบีจากเครื่องจักร สารเติมแต่งที่ใช้ในล่าเถียวก็เห็นวางกองอยู่ตามพื้น และบางแห่งบรรจุล่าเถียวโดยใช้มือเปล่า และไม่สวมหน้ากาก เป็นต้นLatiao makers exposed in CCTV program, 00:15 UTC+8, 2019-03-16.
# บานูอิสราอิล
บานูอิสราอิล หรือ บานีอิสราอิลี เป็นกลุ่มอิสลามิกชนในรัฐอุตตรประเทศ ประเทศอินเดีย ชื่อของพวกเขามีความหมายว่า "บุตรของอิสราเอล" พวกเขาอ้างตัวว่าสืบเชื้อสายจากชาวยิวในนครมะดีนะฮ์ พวกเขาอยู่ในวรรณะชัยค์ และใช้นามสกุลอิสราอิลี ทั้งยังเป็นคนละกลุ่มกับชาวเบเนอิสราเอล ซึ่งเป็นชื่อเรียกของชาวยิวแถบอินเดียตะวันตกThe Lost Tribes of Israel:  The History of a Myth  by Tudor Parfit  page 131

 ประวัติ 
การตั้งถิ่นฐานของชาวบานูอิสราอิลในอินเดียไม่ปรากฏแน่ชัด แต่เป็นที่แน่นอนว่าพวกเขานับถือศาสนาอิสลามตั้งแต่ก่อนมาตั้งถิ่นฐานที่นี่แล้ว โดยสังเกตได้จากพิธีกรรม ชาวบานูอิสราอิลส่วนใหญ่อาศัยอยู่ในเขตชุมชนเมือง โดยกระจายอยู่ตามหัวเมืองใหญ่ทางทิศตะวันตกของรัฐอุตตรประเทศ โดยเฉพาะที่เมืองอลีครห์ ในยุครัฐสุลต่านเดลีและจักรวรรดิโมกุล มีชาวบานูอิสราอิลเพียงไม่กี่คนที่เข้าสู่ชนชั้นปกครอง ดำรงตำแหน่ง โกตวาล ซึ่งทำหน้าที่เป็นตำรวจและผู้บัญชาการกองทหารรักษาการณ์ในเมืองอลีครห์Boundaries and identities : Muslims, work and status in Aligarh by E. A. Mann 

นอกจากนี้ยังพบชาวบานูอิสราอิลในชุมชนเมืองธามปุร อำเภอพิชเนาร์ เมืองพิลารี อำเภอมุราทาพาท เมืองสหัสวานและพทายูน อำเภอพทายูน และเมืองพเรลี อำเภอพเรลี ทั้งยังพบหลักแหล่งของบานูอิสราอิลในแถบชนบทของอำเภอเอฏา Ganjdundwara in Kasganj District, Tribes and Castes of North Western Provinces and Oudh Volume IV by William Crook
# รัฐสุทูรปัศจิม
รัฐสุทูรปัศจิม [สุ-ทู-ระ-ปัด-จิม] (, สุทูรปศฺจิม ปฺรเทศ,) เป็นหนึ่งในเจ็ดรัฐของประเทศเนปาล จัดตั้งขึ้นตามรัฐธรรมนูญฉบับปัจจุบันซึ่งได้รับการประกาศใช้ในวันที่ 20 กันยายน พ.ศ. 2558 รัฐนี้ครอบคลุมพื้นที่ 19,539 ตารางกิโลเมตร คิดเป็นประมาณร้อยละ 13.22 ของพื้นที่ทั้งหมดของประเทศ

รัฐสุทูรปัศจิมเมื่อแรกตั้งมีชื่อว่า รัฐหมายเลข 7 ต่อมาสภารัฐเห็นชอบให้ใช้ชื่อ "สุทูรปัศจิม" เป็นชื่อถาวรของรัฐในเดือนกันยายน พ.ศ. 2561 รัฐนี้มีท้องที่การปกครองสอดคล้องกับท้องที่ของภาคการพัฒนาตะวันตกไกลในอดีต โดยมีอาณาเขตติดต่อกับเขตปกครองตนเองทิเบตของจีนทางทิศเหนือ ติดต่อกับรัฐกรรณาลีและรัฐลุมพินีทางทิศตะวันออก ติดต่อกับรัฐอุตตรประเทศของอินเดียทางทิศใต้ และติดต่อกับรัฐอุตตราขัณฑ์ของอินเดียทางทิศตะวันตก

เมืองใหญ่สามเมืองของรัฐสุทูรปัศจิมในแง่จำนวนประชากรและเศรษฐกิจ ได้แก่ ธันคฒี, ภิมทัตตะ (มเหนทรนคร) และฏิกาปุระ ใน พ.ศ. 2561 โคทาวรีได้รับการประกาศให้เป็นเมืองหลวงถาวรของรัฐ แต่จนถึงขณะนี้ ที่ทำการต่าง ๆ ของรัฐบาลรัฐยังคงตั้งอยู่ในธันคฒีซึ่งเป็นเมืองหลวงชั่วคราว
# รัฐกรรณาลี
รัฐกรรณาลี [กัน-นา-ลี] (, กรฺณาลี ปฺรเทศ,) เป็นหนึ่งในเจ็ดรัฐของประเทศเนปาล จัดตั้งขึ้นตามรัฐธรรมนูญฉบับปัจจุบันซึ่งได้รับการประกาศใช้ในวันที่ 20 กันยายน พ.ศ. 2558 รัฐมีเนื้อที่ทั้งหมด 27,984 ตารางกิโลเมตร (10,805 ตารางไมล์) คิดเป็นประมาณร้อยละ 18.97 ของเนื้อที่ประเทศ จึงเป็นรัฐที่มีขนาดใหญ่ที่สุดในเนปาล ตามข้อมูลสำมะโนประชากรเนปาล พ.ศ. 2554 รัฐนี้มีประชากร 1,570,418 คน จึงเป็นรัฐที่มีจำนวนประชากรน้อยที่สุดของประเทศ รัฐมีอาณาเขตติดต่อกับเขตปกครองตนเองทิเบตทางทิศเหนือ ติดต่อกับรัฐคัณฑกีทางทิศตะวันออก ติดต่อกับรัฐลุมพินีทางทิศใต้ และติดต่อกับรัฐสุทูรปัศจิมทางทิศตะวันตก พีเรนทรนครซึ่งมีประชากร 154,886 คน เป็นทั้งเมืองหลวงและเมืองที่ใหญ่ที่สุดของรัฐ
# กาอูเซอา นาตาโน
กาอูเซอา นาตาโน (เกิด 5 กรกฎาคม พ.ศ. 2500) เป็นนักการเมืองชาวตูวาลู อดีตนายกรัฐมนตรีตูวาลูคนที่ 13 สมาชิกสภาผู้แทนราษฎรฟูนาฟูตี รองนายกรัฐมนตรี และรัฐมนตรีว่าการกระทรวงสาธารณูปโภค
# โจวันนี ตราปัตโตนี
โจวันนี ตราปัตโตนี (; 17 มีนาคม ค.ศ. 1939 –) บางครั้งรู้จักกันแพร่หลายในชื่อ "ตรัป" (Trap) หรือ "อิลตรัป" (Il Trap) เป็นผู้จัดการทีมฟุตบอลชาวอิตาลีและอดีตผู้เล่น ซึ่งถือว่าเป็นผู้ฝึกสอนสโมสรที่ประสบความสำเร็จมากที่สุดของฟุตบอลอิตาลี เขาเป็นอดีตกองกลางตัวรับ ในฐานะผู้เล่น เขาใช้เวลาเกือบตลอดอาชีพในสโมสรร่วมกับเอซี มิลาน ซึ่งเขาคว้าแชมป์ลีกเซเรียอาสองสมัย (ฤดูกาล 1961–62 และ1967–68) และยูโรเปียนคัพสองสมัย ในฤดูกาล 1962–63 และ 1968–69 ส่วนในระดับนานาชาติ เขาเล่นให้แก่ทีมชาติอิตาลี โดยลงเล่น 17 นัด และเป็นส่วนหนึ่งของทีมในฟุตบอลโลก 1962 ที่ประเทศชิลี

เขาเป็นหนึ่งในผู้จัดการทีมที่มีชื่อเสียงที่สุดในประวัติศาสตร์ฟุตบอล ตราปัตโตนีเป็นหนึ่งในผู้ฝึกสอนเพียงห้าคน ร่วมกับการ์โล อันเชลอตตี, แอ็นสท์ ฮัพเพิล, โชเซ มูรีนโย และโทมิสลาฟ อีวิช ที่คว้าแชมป์ลีกในสี่ประเทศในทวีปยุโรป ซึ่งโดยรวมแล้ว ตราปัตโตนีคว้าแชมป์ลีกในประเทศอิตาลี, เยอรมนี, โปรตุเกส และออสเตรีย 10 รายการ นอกเหนือจากอูโด ลาเทค และโชเซ มูรีนโย เขาเป็นหนึ่งในสามผู้ฝึกสอนที่ชนะการแข่งระดับสโมสรยุโรปที่สำคัญทั้งสามรายการ (ได้แก่ ยูโรเปียนคัพ, ยูฟ่าคัพ, ยูฟ่าคัพวินเนอร์สคัพ) และเป็นคนเดียวที่ทำได้กับสโมสรเดียวกัน (ซึ่งคือยูเวนตุส) นอกจากนี้ เขาเป็นคนเดียวที่ชนะการแข่งอย่างเป็นทางการของสโมสรระดับทวีปและระดับโลกทั้งหมด โดยทำได้กับยูเวนตุสในช่วงแรกที่เขาอยู่กับสโมสร เขาเป็นหนึ่งในไม่กี่คนที่คว้าแชมป์ยูโรเปียนคัพ, คัพวินเนอร์สคัพ และอินเตอร์คอนติเนนตัลคัพ ทั้งในฐานะผู้เล่นและผู้จัดการทีม

ตราปัตโตนีได้รับการยกย่องว่าเป็นผู้ติดสอยห้อยตามที่มีชื่อเสียงและคงเส้นคงวาที่สุดของเนเรโอ รอกโก เขาเป็นผู้ฝึกสอนทีมชาติอิตาลีบ้านเกิดของเขาในการแข่งฟุตบอลโลก 2002 และฟุตบอลชิงแชมป์แห่งชาติยุโรป 2004 แต่ไม่สามารถเลียนแบบความสำเร็จระดับสโมสรของเขากับอิตาลีได้ ทำให้ต้องออกจากการแข่งขันก่อนกำหนดในการแข่งขันทั้งสองรายการ โดยประสบปัญหาการออกก่อนกำหนดในการแข่งทั้งสองรายการ เมื่อไม่นานมานี้ ตราปัตโตนีได้เป็นผู้จัดการฟุตบอลทีมชาติสาธารณรัฐไอร์แลนด์ เขาได้พาทีมดังกล่าวคว้าแชมป์ยุโรปครั้งแรกในรอบ 24 ปี และประสบความสำเร็จในศึกฟุตบอลชิงแชมป์แห่งชาติยุโรป 2012 รอบคัดเลือก สิ่งนี้ตามมาด้วยการพลาดในฟุตบอลโลก 2010 อย่างหวุดหวิด หลังจากที่ทีมของเขาถูกทีมชาติฝรั่งเศสเขี่ยตกรอบซึ่งก่อให้เกิดการโต้แย้ง
# มิราจควีน
มิราจควีน  เป็นซีรีส์นวนิยายญี่ปุ่น เขียนโดยคาโอรุ ฮายามิเนะ และวาดภาพประกอบโดย K2 โชไก สำนักพิมพ์โคดันชะตีพิมพ์เป็นหนังสือเด็กในเครืออาโออิโตริบุงโกะตั้งแต่เดือนมีนาคม พ.ศ. 2545 ออริจินัลวิดีโอแอนิเมชัน (โอวีเอ) ฉายในโรงภาพยนตร์ดัดแปลงจากนิยายเล่มแรก ชื่อเรื่องว่า มิราจควีน ราชินีจอมโจรนั้นชื่นชอบละครสัตว์ ออกฉายในประเทศญี่ปุ่นเดือนมิถุนายน พ.ศ. 2565 มีกำหนดฉายในประเทศไทยในเทศกาลภาพยนตร์แจมนิเมะเฟสติวัล 2023 ในวันที่ 3 กุมภาพันธ์ พ.ศ. 2566

 ตัวละคร 

RD

 สื่อ 
 ออริจินัลวิดีโอแอนิเมชัน 
ในเดือนกรกฎาคม พ.ศ. 2564 มีการประกาศว่านิยายเล่มแรกของซีรีส์  จะได้รับการดัดแปลงเป็นออนิจินัลวิดีโอแอนิเมชัน (โอวีเอ) ที่ฉายในโรงภาพยนตร์ ผลิตโดยอีสต์ฟิชสตูดิโอ กำกับโดยซาโอริ เด็ง เขียนบทโดยมาริโกะ คูนิซาวะ ออกแบบตัวละครโดยคูมิโกะ คาวาชิมะ และแต่งดนตรีประกอบโดยโมเอะ ฮีวงะ ออกฉายในประเทศญี่ปุ่นในวันที่ 17 มิถุนายน พ.ศ. 2566 เพลงประกอบภาพยนตร์ชื่อเพลงว่า "Gyakuten no Regina" ร้องโดย Little Black Dress มีลิขสิทธิ์เผยแพร่ในประเทศไทยโดยดรีม เอกซ์เพรส (เดกซ์) ในชื่อภาษาไทยว่า มิราจควีน ราชินีจอมโจรนั้นชื่นชอบละครสัตว์ และมีกำหนดฉายในเทศกาลภาพยนตร์แจมนิเมะเฟสติวัล 2023 ในวันที่ 3 กุมภาพันธ์ พ.ศ. 2566
# พระเลอศักดิ์ วราสโภ
พระเลอศักดิ์ วราสโภ ประธานสงฆ์วัดป่าอัมพวันคุณานุสรณ์ ตำบลหนองยายพิมพ์ อำเภอนางรอง จังหวัดบุรีรัมย์,ผู้อำนวยการศูนย์สงเคราะห์และฟื้นฟูผู้ติดยาเสพติด TO BE NUMBER ONE วัดป่าอัมพวันคุณานุสรณ์

 ชาตภูมิ 
พระเลอศักดิ์ วราสโภ นามเดิมชื่อ นายเลอศักดิ์ นามสกุลศรีจักษ์

 การศึกษา/วิทยฐานะ
 สอบไล่ได้นักธรรมชั้นตรี สำนักงานแม่กองธรรมสนามหลวง
 สำเร็จการศึกษามัธยมศึกษาชั้นปีที่6

 ตำแหน่งทางการปกครองคณะสงฆ์ 
  เป็นประธานสงฆ์วัดป่าอัมพวันคุณานุสรณ์ ตำบลหนองยายพิมพ์ อำเภอนางรอง จังหวัดบุรีรัมย์
 งานด้านการศึกษา
 กรรมการสถานศึกษา ประเภทผู้แทนพระภิกษุสงฆ์ วิทยาลัยการอาชีพนางรอง อำเภอนางรอง จังหวัดบุรีรัมย์ ปัจจุบันคือ วิทยาลัยเทคนิคนางรอง จังหวัดบุรีรัมย์

 งานด้านสาธารณสงเคราะห์ 
  คณะกรรมการสถานพินิจจังหวัดบุรีรัมย์ กระทรวงยุติธรรม
  ผู้อำนวยการศูนย์สงเคราะห์และฟื้นฟูผู้ติดยาเสพติดTO BE NUMBER ONE วัดป่าอัมพวันคุณานุสรณ์  
  โครงการบำบัดรักษาและฟื้นฟูสมรรถภาพผู้ติดยาเสพติดระบบสมัครใจ ศูนย์ปรับเปลี่ยนพฤติกรรมhttps://buriram.mots.go.th/news_view.php?nid=1308 https://nbtworld.prd.go.th/th/news/detail/TCATG210202150314538วัดป่าอัมพวันคุณานุสรณ์ 
  โครงการอัมพวันเตียงปันสุขhttps://www.dar.go.th/index/?page=picture0128&detail=9PW718txrhttps://www.koratdaily.com/blog.php?id=14644
  โครงการแก้ไขปัญหาผู้เสพ ผู้ติดยาเสพติด ในรูปแบบศูนย์ขวัญแผ่นดิน (ศูนย์ขวัญแผ่นดิน จังหวัดบุรีรัมย์)
  โครงการธนาคารพวงหรีด วัดป่าอัมพวันคุณานุสรณ์
 โครงการอัมพวันเตียงปันสุข โลงปันใจ เพื่อสร้างบ้านให้กับผู้ยากไร้และผู้พิการ

 รางวัลเกียรติคุณ 
 พ.ศ. 2551 ได้รับพระราชทานรางวัลผู้ทำคุณประโยชน์ต่อพระพุทธศาสนา รางวัลเสาเสมาธรรมจักร ประจำปี 2551 กรมการศาสนา กระทรวงวัฒนธรรม สาขาส่งเสริมอนุรักษ์สิ่งแวดล้อม
ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเสด็จพระราชดำเนินเป็นองค์ประธานในพิธีพระราชทานรางวัล ณ มณฑลพิธีท้องสนามหลวง กรุงเทพมหานคร
 ได้รับรางวัลการสร้างสรรค์ผลงานในการประชุมวิชาการยาเสพติด จากสถาบันธัญญารักษ์ กรมการแพทย์ กระทรวงสาธารณสุข
 พ.ศ. 2562 ได้รับรางวัลบุคลากรที่มีผลงานด้านการบำบัดฟื้นฟูผู้ติดยาเสพติด "ระดับยอดเยี่ยม" เนื่องในงานวันต่อต้านยาเสพติดโลกประจำปี 2562 จากศูนย์อำนวยการป้องกันและปราบปรามยาเสพติดจังหวัดบุรีรัมย์
 พ.ศ. 2564 ได้รับรางวัลประชาบดีhttps://th.postupnews.com/2022/07/dsdw-praise-people-who-do-good.htmlhttps://www.thailandplus.tv/archives/563366 จากกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์

ในการนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงโปรดให้ หม่อมเจ้าเฉลิมศึก ยุคล เป็นผู้แทนพระองค์ เป็นประธานในพิธีประทานรางวัล “ประชาบดี” ประจำปี 2564 แก่ผู้ทำคุณประโยชน์ดีเด่นแก่ผู้อยู่ในสภาวะยากลำบากและผู้อยู่ในสภาวะยากลำบากที่ประพฤติตนดีเด่น เพื่อเสริมสร้างแรงจูงใจแก่ผู้ที่ดูแลช่วยเหลือผู้อยู่ในสภาวะยากลำบาก อีกทั้งส่งเสริมเจตคติเชิงบวกในการอยู่ร่วมกันอย่างเอื้ออาทร เห็นคุณค่าและศักดิ์ศรีของผู้อยู่ในสภาวะยากลำบาก โดยมีนายอนุกูล ปีดแก้ว อธิบดีกรมพัฒนาสังคมและสวัสดิการ ทูลรายงาน ณ ห้องประชุมปกรณ์ อังศุสิงห์ ชั้น 2 อาคารกรมพัฒนาสังคมและสวัสดิการ กรุงเทพมหานคร (วันอาทิตย์ที่ 3 กรกฎาคม 2565 เวลา 15.00 น.)
# รัฐโกศี
รัฐโกศี (, โกศี ปฺรเทศ,) เป็นหนึ่งในเจ็ดรัฐของประเทศเนปาล จัดตั้งขึ้นตามรัฐธรรมนูญฉบับปัจจุบันซึ่งได้รับการประกาศใช้ในวันที่ 20 กันยายน พ.ศ. 2558 ครอบคลุมพื้นที่ 25,905 ตารางกิโลเมตร คิดเป็นประมาณร้อยละ 17.5 ของพื้นที่ประเทศ รัฐนี้เป็นที่ตั้งของภูเขาสูงหลายลูกซึ่งรวมถึงเขาเอเวอเรสต์ เขากันเจนชุงคา และเขาอามาดาบลัม แม่น้ำโกศีซึ่งเป็นแม่น้ำสายใหญ่ที่สุดของเนปาลไหลผ่านเขตแดนด้านตะวันตกของรัฐ

รัฐโกศีตั้งอยู่ทางทิศตะวันออกสุดของประเทศ มีอาณาเขตติดต่อกับเขตปกครองตนเองทิเบตของจีนทางทิศเหนือ ติดต่อกับรัฐสิกขิมและรัฐเบงกอลตะวันตกของอินเดียทางทิศตะวันออก ติดต่อกับรัฐพิหารของอินเดียทางทิศใต้ และติดต่อกับรัฐมเธศและรัฐพาคมตีทางทิศตะวันตก ตามข้อมูลสำมะโนประชากรเนปาล พ.ศ. 2564 รัฐนี้มีประชากรประมาณ 5 ล้านคน โดยมีความหนาแน่นประชากร 190 คนต่อตารางกิโลเมตร นอกจากพิราฏนครซึ่งเป็นเมืองอุตสาหกรรมและเมืองหลวงของรัฐแล้ว รัฐโกศียังครอบคลุมเมืองใหญ่ทางตะวันออกเมืองอื่นอย่างพิรตาโมฑ, สุนทรหไรจา, ทมัก, ธราน, อีฏหรี, ตริยุคา และเมจีนครเป็นต้น
# ตำบลกลาง (อำเภอเสลภูมิ)
กลาง เป็นตำบลหนึ่งของอำเภอเสลภูมิ จังหวัดร้อยเอ็ด โดยถือเป็นศูนย์กลางด้านเศรษฐกิจของอำเภอ

 ที่ตั้งและอาณาเขต 
ตำบลกลางมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลขวัญเมือง
 ทิศตะวันออก ติดต่อกับตำบลขวัญเมือง และตำบลเมืองไพร
 ทิศใต้ ติดต่อกับตำบลนาเลิง และตำบลขวาว
 ทิศตะวันตก ติดต่อกับตำบลมะบ้า และตำบลบึงงาม (อำเภอทุ่งเขาหลวง)

 การแบ่งเขตการปกครอง 
 การปกครองส่วนภูมิภาค 
ตำบลกลางแบ่งพื้นที่การปกครองออกเป็น 11 หมู่บ้าน

 หมู่ที่ ชื่อหมู่บ้าน อักษรโรมัน ประชากร (คน) บ้าน (หลัง) 1 ท่าไคร้ Tha Khrai 414 124 2 โคกก่อง Khok Kong 370 134 3 เหนือ Nuea 771 199 4 คุ้มวัดสีทอง Khum Wat Si Thong 528 187 5 คุ้มใต้ Khum Tai 818 209 6 สร้างกกพอก Sang Kok Phok 711 301 7 โคกสะอาด Khok Sa-at 635 259 8 เมืองใหม่ Mueang Mai 842 548 9 ส่างหิน Sang Hin 469 242 10 ท่าไคร้กลาง Tha Khrai Klang 323 94 11 โคกก่องน้อย Khok Kong Noi 405 120 รวม 6,286 2,417
 ข้อมูลปี 2565รายงานสถิติจำนวนประชากรและบ้าน พ.ศ. 2565 จังหวัดร้อยเอ็ด กรมการปกครอง

 การปกครองส่วนท้องถิ่น 
ท้องที่ตำบลกลางทั้งหมดอยู่ในเขตการปกครองของเทศบาลตำบลเสลภูมิร่วมกับตำบลขวัญเมืองและบางส่วนของตำบลนาเมือง
# กีฬาบาสเกตบอลในโอลิมปิกฤดูร้อน 2024 – รอบคัดเลือก 3x3 ทีมชาย
การแข่งขัน รอบคัดเลือก 3x3 ทีมชาย สำหรับกีฬาบาสเกตบอลในโอลิมปิกฤดูร้อน 2024 จะเกิดขึ้นระหว่างเดือนพฤศจิกายน ค.ศ. 2022 ถึงมิถุนายน ค.ศ. 2024 เพื่อจัดสรรโควต้า 8 ทีมสำหรับการแข่งขันรอบสุดท้าย

โควตา 3 ตำแหน่งจะมอบให้กับทีมอันดับสูงสุด ได้แก่ ประเทศเจ้าภาพอย่างฝรั่งเศส โดยพิจารณาจากคะแนนรวมที่คำนวณในรายการอันดับโลกบาสเกตบอล 3×3 ของฟีบา ในวันที่ 1 พฤศจิกายน ค.ศ. 2023 โดยส่วนที่เหลือถือเป็นของคณะกรรมการโอลิมปิกแห่งชาติที่มีสิทธิ์ในการแข่งขันไวลด์การ์ดที่แยกกัน (ผู้ชนะ 2 ทีมของการแข่งขันรอบคัดเลือกโอลิมปิกระดับสากล และ 3 อันดับแรกของการแข่งขันรอบคัดเลือกโอลิมปิกของฟีบา)

 ทีมที่ผ่านการคัดเลือก 
 การแข่งขันวันที่ สถานที่  โควต้า ผ่านคัดเลือก เจ้าภาพ1  อันดับโลกบาสเกตบอล 3×3 ของฟีบา 1 พฤศจิกายน ค.ศ. 2023TBA3  รอบคัดเลือกโอลิมปิกระดับสากล 2024 ครั้งที่ 1TBATBA1รอบคัดเลือกโอลิมปิกระดับสากล 2024 ครั้งที่ 21รอบคัดเลือกโอลิมปิก 20243   รวม   8 

 รอบคัดเลือกโอลิมปิกระดับสากล 2024 ครั้งที่ 1 
 ทีมที่ผ่านการคัดเลือก 
วิธีการคัดเลือก  วันที่  สถานที่  โควต้า  ผ่านการคัดเลือก เจ้าภาพ UOQT  —  —  1   อันดับโลกบาสเกตบอล 3×3  1 พฤศจิกายน ค.ศ. 2023  —  7         รวม    8 

 รอบคัดเลือกโอลิมปิกระดับสากล 2024 ครั้งที่ 2 
 ทีมที่ผ่านการคัดเลือก 
วิธีการคัดเลือก  วันที่  สถานที่  โควต้า  ผ่านการคัดเลือก เจ้าภาพ UOQT  —  —  1   คอนติเนนตัลคัพ 3×3 2023แอฟริกา  TBA  TBA  1  อเมริกา  1  เอเชียและโอเชียเนีย  1  ยุโรป  1   บาสเกตบอล 3×3 ชิงแชมป์โลก 2023  30 พฤษภาคม – 4 มิถุนายน ค.ศ. 2023   เวียนนา  4      รวม   8 

 รอบคัดเลือกโอลิมปิก 
 ทีมที่ผ่านการคัดเลือก 
 วิธีคัดเลือก  วันที่  สถานที่  โควต้า  ผ่านคัดเลือก เจ้าภาพ OQT  —  —  1  อันดับโลกบาสเกตบอล 3×3   1 พฤศจิกายน ค.ศ. 2023  —  15                รวม   16
# กีฬาบาสเกตบอลในโอลิมปิกฤดูร้อน 2024 – รอบคัดเลือก 3x3 ทีมหญิง
การแข่งขัน รอบคัดเลือก 3x3 ทีมหญิง สำหรับกีฬาบาสเกตบอลในโอลิมปิกฤดูร้อน 2024 จะเกิดขึ้นระหว่างเดือนพฤศจิกายน ค.ศ. 2022 ถึงมิถุนายน ค.ศ. 2024 เพื่อจัดสรรโควต้า 8 ทีมสำหรับการแข่งขันรอบสุดท้าย

โควตา 3 ตำแหน่งจะมอบให้กับทีมอันดับสูงสุด ได้แก่ ประเทศเจ้าภาพอย่างฝรั่งเศส โดยพิจารณาจากคะแนนรวมที่คำนวณในรายการอันดับโลกบาสเกตบอล 3×3 ของฟีบา ในวันที่ 1 พฤศจิกายน ค.ศ. 2023 โดยส่วนที่เหลือถือเป็นของคณะกรรมการโอลิมปิกแห่งชาติที่มีสิทธิ์ในการแข่งขันไวลด์การ์ดที่แยกกัน (ผู้ชนะ 2 ทีมของการแข่งขันรอบคัดเลือกโอลิมปิกระดับสากล และ 3 อันดับแรกของการแข่งขันรอบคัดเลือกโอลิมปิกของฟีบา)

 ทีมที่ผ่านการคัดเลือก 
 การแข่งขันวันที่ สถานที่  โควต้า ผ่านคัดเลือก เจ้าภาพ1  อันดับโลกบาสเกตบอล 3×3 ของฟีบา 1 พฤศจิกายน ค.ศ. 2023TBA3  รอบคัดเลือกโอลิมปิกระดับสากล 2024 ครั้งที่ 1TBATBA1รอบคัดเลือกโอลิมปิกระดับสากล 2024 ครั้งที่ 21รอบคัดเลือกโอลิมปิก 20243   รวม   8 

 รอบคัดเลือกโอลิมปิกระดับสากล 2024 ครั้งที่ 1 
 ทีมที่ผ่านการคัดเลือก 
วิธีการคัดเลือก  วันที่  สถานที่  โควต้า  ผ่านการคัดเลือก เจ้าภาพ UOQT  —  —  1   อันดับโลกบาสเกตบอล 3×3  1 พฤศจิกายน ค.ศ. 2023  —  7         รวม    8 

 รอบคัดเลือกโอลิมปิกระดับสากล 2024 ครั้งที่ 2 
 ทีมที่ผ่านการคัดเลือก 
วิธีการคัดเลือก  วันที่  สถานที่  โควต้า  ผ่านการคัดเลือก เจ้าภาพ UOQT  —  —  1   คอนติเนนตัลคัพ 3×3 2023แอฟริกา  TBA  TBA  1  อเมริกา  1  เอเชียและโอเชียเนีย  1  ยุโรป  1   บาสเกตบอล 3×3 ชิงแชมป์โลก 2023  30 พฤษภาคม – 4 มิถุนายน ค.ศ. 2023   เวียนนา  4      รวม   8 

 รอบคัดเลือกโอลิมปิก 
 ทีมที่ผ่านการคัดเลือก 
 วิธีคัดเลือก  วันที่  สถานที่  โควต้า  ผ่านคัดเลือก เจ้าภาพ OQT  —  —  1  อันดับโลกบาสเกตบอล 3×3   1 พฤศจิกายน ค.ศ. 2023  —  15                รวม   16